Source: https://www.riigiteataja.ee/akt/122032019014
Timestamp: 2020-05-29 05:08:19+00:00

Document:
Üleujutusega seotud riskide hindamise aruande, maandamiskava ja ajakohastatud maandamiskava sisu nõuded ning üleujutusohupiirkonna ja üleujutusega seotud riskipiirkonna kaardile märgitavate andmete loetelu – Riigi Teataja
Üleujutusega seotud riskide hindamise aruande, maandamiskava ja ajakohastatud maandamiskava sisu nõuded ning üleujutusohupiirkonna ja üleujutusega seotud riskipiirkonna kaardile märgitavate andmete loetelu
Üleujutusega seotud riskide hindamise aruande, maandamiskava ja ajakohastatud maandamiskava sisu nõuded ning üleujutusohupiirkonna ja üleujutusega seotud riskipiirkonna kaardile märgitavate andmete loetelu - sisukord
§ 1 Üleujutusega seotud riskide hindamise aruande sisu
§ 2 Üleujutusohupiirkonna ja üleujutusega seotud riskipiirkonna kaartidele märgitavad andmed
§ 3 Üleujutusega seotud riskide maandamiskava ja ajakohastatud maandamiskava sisu
RT I, 22.03.2019, 14
Vastu võetud 20.03.2019 nr 12
Määrus kehtestatakse veeseaduse § 109 lõike 4, § 111 lõike 2 ja § 112 lõike 3 alusel.
§ 1. Üleujutusega seotud riskide hindamise aruande sisu
(1) Üleujutusega seotud riskide hinnang koostatakse olemasolevate kättesaadavate andmete põhjal.
(2) Üleujutusega seotud riskide hindamise aruandes esitatakse järgmine teave:
1) aset leidnud teadaolevate selliste üleujutuste kirjeldus, millel oli oluline kahjulik mõju inimese tervisele ja varale, keskkonnale, kultuuripärandile ja majandustegevusele, kui sarnaste üleujutuste esinemine tulevikus on endiselt tõenäoline;
2) käesoleva lõike punktis 1 nimetatud üleujutuste ulatuse ja kulgemisteede kirjeldus ning kahjuliku mõju hinnang;
3) selliste aset leidnud oluliste üleujutuste kirjeldus, mis ei põhjustanud olulisi kahjulikke tagajärgi, kuid mis võivad selliseid tagajärgi kaasa tuua nende esinemise korral tulevikus;
4) inimese tervisele ja varale, keskkonnale, kultuuripärandile ja majandustegevusele tulevikus esineda võivatest üleujutustest tulenevate võimalike kahjulike tagajärgede hinnang, mis võtab arvesse maastiku iseärasusi, vooluveekogude ja jõeluhtade paiknemist, nende üldisi hüdroloogilisi ja geomorfoloogilisi omadusi, tulvakaitse tehislike infrastruktuuride olemasolu korral nende tõhusust, asustatud alade paiknemist, majandustegevuse piirkondi ning pikaajalist arengut, sealhulgas kliimamuutuse mõju üleujutuste esinemisele.
(3) Käesoleva paragrahvi lõikes 2 nimetatud aruandele lisatakse sobivas mõõtkavas vesikonna topograafiline ja maakasutust tähistav kaart, millele on kantud alamvesikondade, valgalade või alamvalgalade ning rannavööndite piirid.
§ 2. Üleujutusohupiirkonna ja üleujutusega seotud riskipiirkonna kaartidele märgitavad andmed
(1) Üleujutusohupiirkonna kaardile märgitakse alad, kus võib esineda:
1) väikese tõenäosusega üleujutus – üks kord 1000 või enama aasta jooksul – või erakorralisest sündmusest põhjustatud üleujutus;
(2) Üleujutusohupiirkonna kaardile kantakse käesoleva paragrahvi lõike 1 punktides 1–3 nimetatud üleujutuste kohta andmed üleujutuse ulatuse, tulvavee kõrguse või veetaseme ning vajaduse korral vee voolukiiruse või vooluhulga kohta.
(3) Üleujutusega seotud riskipiirkonna kaardile kantakse käesoleva paragrahvi lõike 1 punktides 1–3 nimetatud üleujutuste kohta järgmised andmed ja üleujutusest potentsiaalselt mõjutatud kaitset vajavad alad:
3) tööstusheite seaduse § 19 lõikes 2 nimetatud tegevusvaldkondade käitised, mis võivad üleujutuse korral põhjustada juhuslikku saastatust;
5) puhkeotstarbeks mõeldud alad, sealhulgas supluskohad ja supelrannad;
6) elupaikade ja liikide kaitseks looduskaitseseaduse alusel määratud alad, kus vee seisundi säilitamine või parandamine on oluline kaitsetegur, sealhulgas Natura 2000 võrgustiku alad.
(4) Üleujutusega seotud riskipiirkondade kaardile kantakse lisaks käesoleva paragrahvi lõikes 3 nimetatud andmetele ka muud andmed, mis on vajalikud üleujutusohuga seotud oluliste riskide tuvastamiseks, sealhulgas andmed muude oluliste saasteallikate kohta.
§ 3. Üleujutusega seotud riskide maandamiskava ja ajakohastatud maandamiskava sisu
(1) Üleujutusega seotud riskide maandamiskavas peavad sisalduma:
1) üleujutusega seotud riskide hindamise tulemused vesikonna kaardina, kus on näidatud vesikonna olulised riskipiirkonnad;
2) üleujutusohupiirkondade ja üleujutusega seotud riskipiirkondade kaardid ning nende kaartide põhjal tehtud järeldused;
3) üleujutusega seotud riskide maandamise eesmärkide kirjeldus;
4) kokkuvõte üleujutusega seotud riskide maandamise eesmärkide saavutamiseks kavandatud meetmetest nende tähtsuse järjekorras, kaasa arvatud käesoleva määruse, kemikaaliseaduse ning keskkonnamõju hindamise ja keskkonnajuhtimissüsteemi seaduse alusel rakendatud üleujutustega seotud meetmetest;
6) riskide maandamiskava rakendamise kirjeldus, milles on tähtsuse järjekorras esitatud kava rakendamisel tehtavate edusammude jälgimise meetmete kirjeldus, avaliku teavitamise ja avaliku arutelu meetmete kokkuvõte, maandamiskava rakendamisega seotud asutuste loetelu, piiriüleses vesikonnas rakendatava koostöö kirjeldus ning maandamiskava seos veemajanduskavaga.
(2) Üleujutusega seotud riskide ajakohastatud maandamiskavas esitatakse lisaks käesoleva paragrahvi lõikes 1 sätestatule:
1) ülevaade käesoleva paragrahvi lõikes 1 nimetatud andmete, meetmete ja kirjelduste muutustest ja maandamiskava ajakohastamistest kava viimasest kinnitamisest arvates, sealhulgas ülevaade kliimamuutuse mõjust üleujutuste tekkimisele;

References: § 1

§ 2

§ 3
 § 109
 § 111
 § 112

§ 1

§ 2
 § 19

§ 3